לפי TechCrunch, אפל (וגוגל) לא מאשרות יותר כניסת אפליקציות הכוללות את המילה ״Flappy״ לחנויות האפליקציות שלהן. המטרה ככל הנראה להילחם בשיבוטים / חיקויים המציפים את חנויות האפליקציות (מתוך מטרה ליהנות מההצלחה של Flappy Bird).
צילומי מסך: Flappy Bird באפסטור.
למקרה שעדיין לא נתקלתם: Flappy Bird הוא משחק מצליח שהוסר, ע״י המפתח שלו, מחנויות האפליקציות בשבוע שעבר (כתבתי על זה כאן). בעקבות הסרתו הוצפה האפסטור בחיקויים למשחק, חלקם אף הגיעו למקומות גבוהים במצעדי ההורדות של האפסטור.
פרללס מציעה חבילת תוכנות למק (כאן). החבילה כוללת 7 תוכנות מק, 3 מהן בולטות במיוחד. הכוכבות: 1Password (הרבה זמן לא השתתפה בחבילה), Parallels ו-Fantastical. מחיר החבילה: 49.99$.
צילום מסך: החבילה המדוברת, מקור: מייל שיווקי של פרללס.
Parallels Desktop 9 for Mac Upgrade: גרסת שדרוג לפרללס, אתם חייבים להיות בעלי רשיון לפרללס 7 ומעלה על מנת ליהנות מהשדרוג. למקרה שעדיין לא נתקלתם: פרללס היא תוכנות וירטואליזציה המאפשרת להתקין / להריץ חלונות על מק.
1Password 4: תוכנת הסיסמאת האולטימטיבית למק.
Fantastical: תוכנת לוח שנה מבריקה (כתבתי עליה כאן).
Kaspersky Internet Security: תוכנת אבטחה.
CleanMyMac 2: תוכנת תחזוקה למק.
MacHider: תוכנה המאפשרת להחביא תיקים וקבצים.
Parallels Access for iPad: מנוי חצי שנה לפרללס לאייפד.
עשוי להשתלם לאנשים מסויימים, לדוגמא: בעלי פרללס 7 ומעלה (שרוצים לשדרג) ואין להם את הגרסה האחרונה של 1Password.
כתבתי כאן בעבר על PopClip, תוכנת מק קטנה המספקת תפריט העתק / הדבק מעוצב בסגנון iOS למק. לתוכנה ניתן להוסיף הרחבות, בין ההרחבות המוצעות אפשר למצוא הרחבה (חינמית) המספקת גישה ל-Google Translate.
צילומי מסך: Google Translate + PopClip, משמאל: סרגל הכלים של PopClip, מימין: התרגום.
– מורידים את Instant Translate מעמוד התוספים של PopClip (כאן).
– מקליקים הקלקה כפולה על הקובץ שהורדתם (זה מתקין את ההרחבה).
– בתפריט של PopClip מקפידים שיש V ליד ההרחבה שהורדתם.
– מעכשיו כל פעם שתבחרו מילה (או מספר מילים) תוכלו לבקש לתרגם אותה (לחיצה על אייקון ההרחבה).
– אם אתם רוצים לקבוע את שפת התרגום: בתפריט של PopClip תלחצו על כפתור העיפרון ולאחר מכן תלחצו על גלגל השיניים הממוקם ליד Instant Translate, ותבחרו שפה ותאשרו.
מאד נוח + עובד היטב. חשוב לציין, לא ניתן לתרגם בלוקים גדולים של טקסט: ניתן לתרגם מילים / שורות בודדות. בעבר היו מספר תוכנות חינמיות שהשתמשו ב-Google Translate, תמיד באיזשהו שלב הן הפסיקו לעבוד (קשור כנראה לתמלוגים שגוגל דורשת), אני מקווה שהפעם הקסם ישרוד. בלי שום קשר להרחבה המדוברת, PopClip היא תוכנה מאד מומלצת.
PopClip באפסטור (כאן), מחיר: $4.99.
כדאי לכם להכיר את Rookie, אפליקציית iOS (אוניברסלית) המאפשרת להוסיף לתמונות: פילטרים, מדבקות, טקסט ומסכות בצורות שונות. בנוסף, ניתן לתקן תמונות (בהירות, ניגודיות וכו׳).
צילומי מסך: Rookie באפסטור.
– בוחרים תמונה: ניתן לצלם דרך האפליקציה או לפתוח תמונה מספריית התמונות.
– בוחרים בפיצ׳ר הרצוי: תיקוני צבע, הוספת סטיקר, הוספת פילטר ועוד.
– אחרי שתסיימו תוכלו לשתף: ספריית התמונות, פייסבוק, טוויטר ועוד.
– צילום דרך האפליקציה ניתן להפעיל פילטרים בזמן אמיתי.
– כל פעולה שאתם עושים נשמרת: ניתן לדפדף בהיסטוריית הפעולות שביצעתם, ניתן לחזור אחורה.
מאד מוצלחת. שימושית גם בלי רכישות מתוך האפליקציה.
מחיר: חינמית, ניתן לרכוש פיצ׳רים מתוך האפליקציה.
חווית משתמשת: Threes!
כדאי לכם לשים לב ל-Threes!, משחק iOS (אוניברסלי) חדש שזוכה בד״כ לביקורות מהללות, ובצדק. Threes! הוא משחק פשוט למראה, עם תשומת לב לפרטים קטנים (לאריחים יש פרצופים קטנים בחלקם התחתון!).
לוח המשחק מורכב מ-16 ריבועים, מטרתכם למזג אריחים בעלי מספרים זהים ולקבל בתמורה אריח אחד עם הסכום של שניהם, לדוגמא: שני אריחים של 3 יתמזגו לאריח אחד המציג את המספר 6, שני אריחים של 6 יתמזגו לאריח 1 המציג את המספר 12 וכו׳. יוצאי דופן הם האריחים המציגים את הספרות 1 ו-2: אריחים אלה מתמזגים אחד עם השני לאריח המציג את הסיפרה 3. את האריחים אתם מזיזים באמצעות מחוות ניגוב / מריחה לכיוון הרצוי (לצדדים / למעלה / למטה) – כל פעם שאתם מזיזים אריחים נוסף אריח חדש למשחק. מטרתכם להשיג כמה שיותר נקודות: ע״י הגדלת הערכים של האריחים. המשחק מסתיים כאשר הלוח מתמלא.
קל ללמוד, קשה להצטיין. ממכר. חווית משחק מוצלחת.
Threes! באפסטור (כאן).
המפתח של Flappy Bird, משחק רטרו חינמי שמשך המון תשומת לב (והורדות) בשוק הסמארטפונים לאחרונה, הודיע במספר ציוצים בטוויטר כי הוא מתכוון להסיר את המשחק מהחנויות (ההסרה צפויה להתרחש היום בערב – שעון ישראל).
המפתח (Dong Nguyen) טוען כי אינו יכול לעמוד בהצלחה המפתיעה שנחתה עליו, Nguyen הכחיש כי הוא עושה זאת בעקבות איומים בתביעה משפטית (היו שטענו שהמשחק דומה קצת בעיצובו ל-Super Mario).
על Flappy Bird כתבתי לפני מספר ימים (כאן), לא התלהבתי במיוחד.
חשבון הטוויטר של המפתח: @dongatory.
פוסט של 9to5mac בנושא (כאן).
Flappy Bird באפסטור (כאן).
במהלך השנים ניצפו איזכורים לאפל בסדרות הטלוויזיה משפחת סימפסון (The Simpsons) ופיוצ׳רמה (Futurama). חלק מהאיזכורים אפילו הופיעו כאן בבלוג (לדוגמא: הסימפסונים צוחקים על סירי).
מסתבר שלצפון קוריאה יש מערכת הפעלה משלה, Red Star, המבוססת על לינוקס (Linux). צילומי מסך של הגרסה הנוכחית (3.0) של המערכת חושפים דמיון מפתיע ל-OS X, גרסאות קודמות של המערכת דמו יותר ל-Windows.
צילום מסך: Red Star.
מספר צילומי מסך של Red Star פורסמו ע״י וויל סקוט (Will Scott), מרצה שלימד זמן קצר באוניברסיטת Pyongyang בצפון קוריאה – Computerworld מציג את הצילומים ומוסיף פרטים נוספים.
Red Star בויקיפדיה (כאן).
כוכב חדש בשמי האפסטור: Flappy Bird, משחק iOS אוניברסלי (וחינמי). מטרת השחקן לנווט ציפור בין צינורת, הניווט נעשה באמצעות לחיצות על המסך – הלחיצות הן אלו הקובעות את גובה המעוף של הציפור (מאד דומה למנגנון התעופה של Tiny Wings).
המשחק חינמי, נתמך ע״י פרסומות – אין (עדיין) אפשרות להסיר את הפרסומות בתשלום.
מטריד. בעיקר בגלל הפרסומות, קצת בגלל שהמשחק מייגע.
לפי Mac Rumors, טים קוק ניצפה בסוף השבוע באיחוד האמירויות הערביות. לפי דיווחים שונים טים קוק ביקר בחנות של המפיץ המקומי בקניון יוקרתי באבו דאבי וניצפה גם בקניון בדובאי.
צילום מסך: טים קוק באתר של אפל.
בנוסף, נפגש קוק עם בכירים בממשל. הביקור מציף שמועות בדבר פתיחה אפשרית של חנות אפל רשמית באבו דאבי, שמועה שכבר צפה בעבר. חשוב לציין, מספר התושבים באיחוד האמירויות הערביות הוא בסביבות 5.5 מיליון (לפי ויקיפדיה) – אם תפתח שם חנות, אולי גם לנו יש סיכוי.
חופרת: החנות המקוונת של אפל מגיעה לטורקיה (כאן).